钦定古今图书集成/明伦汇编/氏族典/第058卷 > 徐休复
## 钦定古今图书集成/明伦汇编/氏族典/第058卷 > 徐休复

按《宋史徐休复传》：“休复，字广初，濮州鄄城人。太平兴
国初，举进士，解褐大理评事、通判。转运使荐其材，授
太子右赞善大夫，改著作郎、直史馆，迁左拾遗。六年，
加右补阙，充两浙东北路转运副使，移知明州。七年，
召赴阙，授库部员外郎、知制诰。九年，出知广州，加水
部郎中。雍熙二年，就迁比部郎中，充枢密直学士，依”
旧知州事。端拱初，加左谏议大夫，召为户部使。淳化
元年，迁给事中，连知青、潞二州，卒。休复无他能，掌诰
命甚不称职，履行不见称于搢绅云。